3. ΝΟΜΟΣ 4367 της 9/17 Αυγ. 1929 Περί των διδασκαλείων των νηπιαγωγών. Άρθρ.1.-1.Σκοπός του διδασκαλείου νηπιαγωγών είναι η μόρφωσις καταλλήλου διδακτικού προσωπικού των νηπιαγωγείων. 2.Τα διδασκαλεία των νηπιαγωγών ιδρύονται προτάσει του εκπαιδευτικού συμβουλίου, δια Π.Δ/τος προκαλουμένου υπό των επί της Παιδείας και των Οικονομικών υπουργών, καταργούνται δε κατόπιν προτάσεως του εκπαιδευτικού συμβουλίου δια Π.Δ/τος προκαλουμένου υπό του επί της Παιδείας και των Θρησκευμάτων υπουργού. Καθ’ όμοιον τρόπον μετατίθεται η έδρα της λειτουργίας αυτών. Άρθρ.2.-1.Τα διδασκαλεία νηπιαγωγών αποτελούνται εκ τεσσάρων ενιαυσίων τάξεων. Εκάστη τάξις δεν δύναται να περιλαμβάνη πλείονας των 30 μαθητριών, πλην της περιπτώσεως του κατωτέρω εδαφ. 2. 2.Εις την α΄ τάξιν του διδασκαλείου γίνονται δεκταί, κατόπιν εισιτηρίων εξετάσεων, μαθήτριαι κεκτημέναι απολυτήριον της έκτης τάξεως του δημοτικού σχολείου, δημοσίου ή ιδιωτικού. Εις την δευτέραν τάξιν του διδασκαλείου δύνανται να καταταχθώσι, κατόπιν εξετάσεων, μαθήτριαι κεκτημέναι ενδεικτικόν τάξεώς τινος γυμνασίου. Κατάταξις εις ανωτέραν της δευτέρας τάξιν δεν επιτρέπεται. Ο αριθμός των κατατασσομένων θα είναι τοιούτος, ώστε το σύνολον των μαθητριών της β΄ τάξεως να μη υπερβαίνη τας τεσσαράκοντα. 3.Τα της κατατακτηρίου ταύτης εξετάσεως κανονισθήσονται δια Π.Δ/τος. Άρθρ.3.-Τα διδασκαλεία των νηπιαγωγών υπόκεινται εις την τακτικήν του οικείου γενικού επιθεωρητού των σχολείων επιθεώρησιν, επιθεωρούνται δε και υπό του προς επιθεώρησιν των διδασκαλείων δημοτικής εκπαιδεύσεως οριζομένου εκπαιδευτικού συμβουλίου. Άρθρ.4.-1.Τα εν τοις διδασκαλείοις διδασκόμενα μαθήματα είναι: 1)θρησκευτικά, 2)νέα ελληνική λογοτεχνία και αρχαία εν μεταφράσει, 3)νηπια-γωγικά, 4)φυσιογνωστικά μετά πρακτικών εφαρμογών, 5)γεωγραφία, 6)πρακτική αριθμητική και γεωμετρία, 7)οικιακή οικονομία και οικιακά έργα, 8)υγιεινή και νοσηλευτική, 9)τεχνικά (ιχνογραφία-καλλιγραφία-χειροτεχνία), 10)ωδική, 11)γυμναστι-κή, «12)ιστορία». Το εντός « » μάθημα προσετέθη δια του άρθρ. 1 Νόμ. 4569/1930. 2.Το αναλυτικόν πρόγραμμα της διδασκαλίας των άνω μαθημάτων κανονισθήσεται δια Π.Δ/τος κατόπιν προτάσεως του εκπαιδευτικού συμβουλίου, άρξεται δ’ εφαρμοζόμενον από της πρώτης τάξεως και κατά το πρώτον μετά την ισχύν του παρόντος νόμου σχολικόν έτος «3.Το εκπαιδευτικόν συμβούλιον δύναται εν τω αναλυτικώ προγράμματι να προτείνη την αφαίρεσιν μαθημάτων τινών εκ των δια του άρθρου τούτου καθοριζομένων, ως και την αντικατάστασίν τινων ή και την προσθήκην άλλων». Το εδάφ. 3 προσετέθη δια του άρθρου 1 Νόμ. 4569/1930. Άρθρ.5.-1.Το διδακτικόν και υπηρετικόν προσωπικόν του τετραταξίου διδασκαλείου των νηπιαγωγών είναι το αυτό με το δια το μέχρι τούδε τριτάξιον υπό των κειμένων νόμων οριζόμενον 2.Οι εν τοις διδασκαλείοις των νηπιαγωγών διδάσκοντες υποχρεούνται να διδάσκωσι προς συμπλήρωσιν των υποχρεωτικών ωρών της διδασκαλίας και εις άλλα σχολεία της μέσης εκπαιδεύσεως, οι δε των τεχνικών μαθημάτων και εις τα της δημοτικής. Ομοίως η διδασκαλία μαθημάτων εν τω διδα-σκαλείω νηπιαγωγών δύναται να ανατεθή (Αντί της σελ. 273) Σελ. 273(α) Τεύχος 441-Σελ. 103 Σχολές Νηπιαγωγών 32.Γ.θ.1-3 και εις διδασκάλους ή καθηγητάς άλλων σχολείων μέσης εκπαιδεύσεως προς συμπλήρωσιν των υποχρεωτικών ωρών της διδασκαλίας. Δια την καθ’ υπέρβασιν των υποχρεωτικών ωρών διδασκαλίαν κατά μήνα δι’ εκάστην καθ’ εβδομάδαν ώραν διδασκαλίας. 3.Η υγιεινή και νοσηλευτική διδάσκεται υπό του υγειονομικού επιθεωρητού ή σχολιάτρου και, εν ελλείψει τούτου, υπό ειδικού επιστήμονος ιατρού, υπό του γενικού επιθεωρητού, δια πράξεως αυτού διοριζομένου, επί επιμισθίω δραχ. 200 κατά μήνα δι’ εκάστην καθ’ εβδομάδα ώραν διδασκαλίας. Οι διδάσκοντες την υγιεινήν και νοσηλευτικήν υποχρεούνται να επισκέπτωνται δωρεάν τας μαθητρίας ασθενούσας. 4.Η ανάθεσις διδασκαλίας και εις άλλα σχολεία γίνεται υπό του γενικού επιθεωρητού. 5.Εις τας οργανικάς θέσεις του διδασκαλείου διορίζονται καθηγήτριαι και μόνον εν ελλείψει τοιούτων δύνανται να διορισθώσι και καθηγηταί. 6.Κατ’ εξαίρεσιν γίνεται εφαρμογή των περί προαγωγής διατάξεων του εδαφ. 12 του άρθρ. 5 του Νόμ. 3182 περί διδασκαλείων και δια το νυν διδάσκον προσωπικόν καλλιγραφίας και ιχνογραφίας του διδασκαλείου νηπιαγωγών Καλλιθέας, εφ’ όσον οι διδάσκοντες κέκτηνται τα υπό του νόμου οριζόμενα προσόντα, ήτοι τυγχάνουσι πτυχιούχοι της σχολής των καλών τεχνών του πολυτεχνείου και έχουν συμπληρώσει τας σπουδάς των εν Ευρώπη. Σελ. 274(α) Τεύχος 441-Σελ. 104 32.Γ.θ.3 Σχολές Νηπιαγωγών Άρθρ.6.-1.Παρ’ εκάστω διδασκαλείω λειτουργεί και έν μονοτάξιον νηπιαγωγείον ως πρότυπον. 2.Το διδακτικόν προσωπικόν των διδασκαλείων των νηπιαγωγών, ως και του προτύπου αυτών, λαμβάνει το αυτό επιμίσθιον όπερ και το προσωπικόν των διδασκαλείων της δημοτικής εκπαιδεύσεως και των προτύπων αυτών, «υποχρεούμενον εις τας αυτάς ώρας εργασίας και διδασκαλίας και υπέχον τας αυτάς υποχρεώσεις». Τα εντός « » προσετέθησαν δια του άρθρ. 2 Νόμ. 4569/1930. Άρθρ7.-1.Τα νυν λειτουργούντα διδασκαλεία νηπιαγωγών μετασχηματίζονται κατά τας διατάξεις του παρόντος από του επομένου της ισχύος του νόμου σχολικού έτους. 2.Αι μαθήτριαι της δευτέρας και τρίτης τάξεως των άχρι τούδε τριταξίων διδασκαλείων θα ακολουθήσωσι το παλαιόν αναλυτικόν πρόγραμμα. Νέαι μαθήτριαι εις την α΄ τάξιν του τριταξίου δεν θα γίνωσι πλέον δεκταί, αλλά μόνον εις την α΄ τάξιν του τετραταξίου. 3.Ομοίως μετασχηματίζεται κατά τας διατάξεις του παρόντος το εν Καλλιθέα διδασκαλείον νηπιαγωγών, παραμενουσών εν ισχύϊ κατά τα λοιπά των ιδιαιτέρων περί τούτου διατάξεων. Άρθρ.8.-(Τροποποιηθέν δια του άρθρ. 3 Νόμ. 4569/1930, κατηργήθη δια του άρθρ. 37 Νόμ. 5341/ 1932, ανωτ. σελ. 121). Άρθρ.9.-Η ισχύς του παρόντος άρχεται από της δημοσιεύσεως εις την Εφημερίδα της Κυβερνήσεως, καταργουμένης πάσης άλλης διατάξεως αντικειμένης εις τας του παρόντος νόμου. 